Γ.Α.Σ. Κομοτηνή

Ο Γυμναστικός Αθλητικός Σύλλογος Κομοτηνή είναι ελληνικό αθλητικό σωματείο με έδρα δραστηριοτήτων του την πόλη της Κομοτηνής. Επίσημο έτος ίδρυσής του είναι το 1976 και χρώματά του το κόκκινο και το μπλε. Το επιφανέστερο τμήμα του είναι αυτό της καλαθοσφαίρισης, ανδρικής και γυναικείας, ωστόσο διατηρεί και τμήμα κολύμβησης.«Ελπιδοφόρα παρουσία των μικρών κολυμβητών του ΓΑΣ Κομοτηνή» , άρθρο στην εφημερίδα «Ο Χρόνος», 28 Μαρτίου 2009. Παλαιότερα υπήρχαν και τμήματα στίβου, πετοσφαίρισης και ποδηλασίας.«Δεν θα αγωνιστεί στην Α1 το γυναικείο τμήμα του ΓΑΣ» , άρθρο στην εφημερίδα «Ελεύθερο Βήμα», 25 Ιουνίου 2009.

 Τμήμα ανδρικής καλαθοσφαίρισης 

 Ιστορική αναδρομή 
Ο Γ.Α.Σ. Κομοτηνή μετά την ίδρυσή του, το 1976, πέτυχε την άνοδό του για πρώτη φορά στη Β' Εθνική κατηγορία το 1979. Κατά την αγωνιστική περίοδο 1983–84 κατέκτησε το Πρωτάθλημα που διοργανώνει η Ε.ΚΑ.Σ.Α.ΜΑ.Θ.«Ένωση Καλαθοσφαιρικών Σωματείων Ανατολικής Μακεδονίας και Θράκης» , πληροφορίες στον επίσημο ιστότοπο της Ε.Ο.Κ.

Ορόσημο στη πορεία της ομάδας είναι η άνοδός της το 1986 στην Α2 Εθνική Κατηγορία, όπου και παρέμεινε για 10 συναπτά έτη. Το 1995-96 ηταν η τελευταία χρονιά της ιστορία του ΓΑΣ στην Α2. Το ρόστερ της σεζόν 1995-96 με προπονητή τον Καρυπίδη ήταν: Λεμονίδης, Αλεξίου, Γεωργιάδης, Φασουλής, Στούρας, Κασμερίδης, Συνοδινός, Μπιμπισίδης, Νικηφορίδης. Μπάσκετ Α2 (2/10/95) - hyper.gr/makthes

Η αλλαγή της χιλιετίας βρήκε το σύλλογο να συμμετέχει στους αγώνες των ομίλων της Γ' Εθνικής Κατηγορίας.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την αγωνιστική περίοδο 1999-00 κατέλαβε την 5η θέση του τελικού βαθμολογικού πίνακα, ενώ την επόμενη χρονιά, 2000-01, τερμάτισε στην 3η θέση. Το τέλος της αγωνιστικής περιόδου 2001-02 βρήκε το σύλλογο της Κομοτηνής στην 5η θέση της βαθμολογίας, ενώ την περίοδο 2002-03 τερμάτισε μία θέση χαμηλότερα. Η αγωνιστική περίοδος 2003-04 είχε σαν κατάληξη μία ακόμη κατάληψη 5ης θέσης, ενώ την χρονιά 2004-05 η Κομοτηνή βρέθηκε στη 2η θέση με 19 νίκες και 7 ήττες, μόλις ένα βαθμό πίσω από το πρωτοπόρο Πανόραμα. Το αποτέλεσμα αυτό, ωστόσο, επέτρεψε την επιστροφή του συλλόγου στη Β' Εθνική Κατηγορία.

Την αγωνιστική περίοδο 2005-06 η ομάδα κατέλαβε τη 10η θέση στο μοναδικό όμιλο της Β' Εθνικής με ισάριθμες νίκες και ήττες. Την επόμενη χρονιά, 2006-07, η ομάδα βρέθηκε μία θέση χαμηλότερα στην τελική βαθμολογία, παραμένοντας εντούτοις στην κατηγορία. Την αγωνιστική περίοδο 2007-08 τερμάτισε στην 9η θέση, σε ασφαλή απόσταση από τη ζώνη του υποβιβασμού. Κατά την αγωνιστική περίοδο 2008-09 τερμάτισε στην 7η θέση της κατάταξης, η οποία και είναι η υψηλότερη των τελευταίων ετών. Στο πλαίσιο του θεσμού του Κυπέλλου Ελλάδος αποκλείστηκε κατά την 1η αγωνιστική της Α' Φάσης, γνωρίζοντας την ήττα με σκορ 59-84 από τον Α.Σ. Κολλεγίου ICBS.«Κύπελλο Ελλάδος 2008-09» , άρθρο στον ιστότοπο της εφημερίδας «Εθνοσπόρ» Η αγωνιστική κάμψη επήλθε την επόμενη χρονιά, 2009-10, οπότε και ο σύλλογος κατετάγη 14ος με αποτέλεσμα τον υποβιβασμό του.«Ο απολογισμός μιας καταστροφικής χρονιάς» , άρθρο στον ιστότοπο Thrakisport.gr, 2 Ιουνίου 2010. Στο πλαίσιο του θεσμού του Κυπέλλου Ελλάδος 2009-10 αποκλείστηκε κατά την 1η αγωνιστική της Α' Φάσης, όταν ηττήθηκε με σκορ 53-82 από τον Ηρακλή Θεσσαλονίκης.«Κύπελλο Ελλάδος 2009-10» , άρθρο στον ιστότοπο της εφημερίδας «Εθνοσπόρ»«Θύμα έκπληξης έπεσε το Παγκράτι», άρθρο στον ιστότοπο της εφημερίδας «Εξέδρα των Σπορ», 26 Σεπτεμβρίου 2009.

Την περίοδο 2010-11, λαμβάνοντας πλέον μέρος στους ομίλους της Γ' Εθνικής, ο σύλλογος κατέλαβε την 3η θέση της τελικής βαθμολογικής κατάταξης με αξιόλογη συγκομιδή, 21 νίκες και 5 ήττες. Στον ίδιο όμιλο, την επόμενη χρονιά, 2011-12, τερμάτισε στην 5η θέση. Την περίοδο 2012-13 ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα.

Κατά την αγωνιστική περίοδο 2013-14, ο Γ.Α.Σ. Κομοτηνή διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 20 νίκες και 4 ήττες, κατέλαβε την 3η θέση της τελικής βαθμολογίας επιστρέφοντας βάσει προκήρυξης στο ίδιο Πρωτάθλημα το επόμενο φθινόπωρο.«Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014. Ακολούθως διαγωνίστηκε σε αγώνα κατάταξης εναντίον του Α.Ο. Βόνιτσας, ομάδας που κατέκτησε την αντίστοιχη θέση του άλλου Ομίλου Βορρά, επικρατώντας με σκορ 63-82.«Προβάδισμα ανόδου για Κομοτηνή», άρθρο στον ιστότοπο InfoBasket.gr, 11 Μαΐου 2014. Μετά τη δήλωση αδυναμίας συμμετοχής στο Πρωτάθλημα της Β' Εθνικής των Ικάρων Σερρών, η Ομοσπονδία παραχώρησε τη θέση τους εν τέλει στην ομάδα της Κομοτηνής.«Στη Β' Εθνική ο Γ.Α.Σ. Κομοτηνή» , άρθρο στον ιστότοπο SuperBasket.gr, 1 Ιουλίου 2014.

 Τμήμα γυναικείας καλαθοσφαίρισης 
 Ιστορικό 
Το γυναικείο τμήμα καλαθοσφαίρισης του Γ.Α.Σ. Κομοτηνή έχει διακριθεί πέντε φορές σε τοπικό επίπεδο. Συγκεκριμένα έχει κατακτήσει το Πρωτάθλημα της  Ε.ΚΑ.Σ.Α.ΜΑ.Θ. κατά τις αγωνιστικές περιόδους 1980–81  1986–87  1989-90   1990-91   2010-11.

Κατά την αγωνιστική περίοδο 1992-93 η ομάδα αναδείχτηκε Πρωταθλήτρια της Β' Εθνικής Κατηγορίας, κατακτώντας το δικαίωμα ανόδου στην Α' Εθνική Κατηγορία.«Πρωταθλητές Β' Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ. Σημαντική στιγμή στην πορεία του συλλόγου κατά τη δεκαετία αυτή είναι η συμμετοχή του κατά την αγωνιστική περίοδο 1996-97 στο ευρωπαϊκό Κύπελλο Λιλιάνα Ρονκέτι. Εισιτήριό της είχε αποτελέσει η παρουσία της ομάδας στον τελικό του Κύπελλου Ελλάδος Γυναικών της προηγούμενης χρονιάς, τον πρώτο που διοργανώθηκε ποτέ, στις 11 Μαΐου 1996 στην Πτολεμαΐδα, όπου έχασε το τρόπαιο από το Σπόρτιγκ Αθηνών με σκορ 98-56.«Το Ευρωπαϊκό Ταξίδι των ομάδων της Θράκης», άρθρο στον ιστότοπο της εφημερίδας «Θρακική Αγορά», 3 Οκτωβρίου 2002.«Τελικοί Κυπέλλου Ελλάδος Γυναικών» , πληροφορίες στον επίσημο ιστότοπο της Ε.Ο.Κ.

Η αλλαγή της χιλιετίας βρήκε το σύλλογο στην Α2 Εθνική Κατηγορία, όπου και κατέκτησε την 3η θέση κατά την περίοδο 1999-00. Η πορεία του τα επόμενα χρόνια ήταν φθίνουσα με αποτέλεσμα να καταταγεί προτελευταίος κατά την περίοδο 2002-03. Εξαιτίας της κατάργησης της Β' Εθνικής, και με τη δημιουργία δεύτερου ομίλου στην Α2 Εθνική, η Κομοτηνή δεν υποβιβάστηκε.

Κατά την αγωνιστική περίοδο 2003-04 ο σύλλογος ολοκλήρωσε τις αγωνιστικές του υποχρεώσεις στην 9η θέση του Ομίλου Βορρά σε σύνολο 12 ομάδων, αποφεύγοντας τον υποβιβασμό. Εντούτοις, την περίοδο 2004-05 επήλθε η αγωνιστική ανάκαμψη. Η Κομοτηνή κατέκτησε το Πρωτάθλημα του Ομίλου Βορρά κερδίζοντας, παράλληλα, την άνοδό της στην Α1 Εθνική Κατηγορία.«Πρωταθλητές Α2 Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ. Δεν κατάφερε, ωστόσο, να αποφύγει την επόμενη περίοδο τον υποβιβασμό στην Α2, εφόσον κατέλαβε τη 12η θέση της τελικής βαθμολογικής κατάταξης.

Την αγωνιστική περίοδο 2006-07, έχοντας επιστρέψει στην Α2 Εθνική, η Κομοτηνή ολοκλήρωσε τις αγωνιστικές τις υποχρεώσεις στην 4η θέση της βαθμολογίας. Την επόμενη χρονιά, 2007-08, κατέλαβε την 8η θέση της τελικής βαθμολογικής κατάταξης. Τελικά, κατά την αγωνιστική περίοδο 2008-09 η ομάδα ολοκλήρωσε τις αγωνιστικές της υποχρεώσεις δεύτερη στη βαθμολογική κατάταξη αποκτώντας το δικαίωμα ανόδου στην Α1 Εθνική.«Αποτελέσματα Α2 Βορρά: Σφράγισαν την άνοδο Άρης και Κομοτηνή», άρθρο στον ιστότοπο WePlayBall.gr, 16 Μαρτίου 2009. Εντούτοις, η διοίκηση του συλλόγου εξέφρασε την επιθυμία να παραμείνει ο σύλλογος στην Α2 Εθνική, παραχωρώντας τη θέση του σε κάποια άλλη ομάδα.«Στην Α1 η Αμαρυλλίδα, παραμένει στην Α2 η Κομοτηνή!», άρθρο στον ιστότοπο WePlayBall.gr, 1 Ιουλίου 2009. Σε ό,τι αφορά το Κύπελλο Ελλάδος η Κομοτηνή αποκλείστηκε κατά την Α' Φάση γνωρίζοντας την ήττα από την Αρτέμιδα Βόλου με σκορ 84-73.«Η Πορεία ως το Final Four» , άρθρο στον ιστότοπο WePlayBall.gr, 6 Φεβρουαρίου 2009.

Κατά την επόμενη περίοδο, 2009-10, η ομάδα συμμετείχε στο Πρωτάθλημα με νεανικό σχήμα λόγω δυσχερειών και εν τέλει, τερματίζοντας 10η, ήταν μια από τις επτά ομάδες του βορείου ομίλου που υποβιβάστηκαν εξαιτίας αναδιάρθρωσης στις κατηγορίες.«Αποτελέσματα Α2 Βορρά: Φινάλε χωρίς συγκινήσεις», άρθρο στον ιστότοπο WePlayBall.gr, 25 Απριλίου 2010. Στο πλαίσιο του θεσμού του Κυπέλλου η Κομοτηνή αποκλείστηκε στην Α' Φάση του θεσμού γνωρίζοντας την ήττα από τους Τιτάνες Δράμας με σκορ 70-44.«Έκαναν το τζάμπολ τους και οι Γυναίκες», άρθρο στον ιστότοπο Gazzetta.gr, 11 Οκτωβρίου 2009.

Την επόμενη χρονιά, 2010-11, η ομάδα της Κομοτηνής συμμετείχε στο πρωτάθλημα γυναικών της Ε.ΚΑ.Σ.Α.ΜΑ.Θ., κατακτώντας την κορυφή του τελικού βαθμολογικού πίνακα. Κατόπιν συμμετείχε στο Ειδικό Πρωτάθλημα Ανόδου στην Α2 Εθνική για το Βορρά, μέσω του οποίου εξασφάλισε μια θέση στα πανελλαδικά πρωταθλήματα της επόμενης χρονιάς.«Στην Α2 και η Κομοτηνή!», άρθρο στον ιστότοπο WePlayBall.gr, 22 Ιουνίου 2011.

Στο πλαίσιο της Α2 Εθνικής, την περίοδο 2011-12, ο σύλλογος κατετάγη 6ος στην τελική βαθμολογία εξασφαλίζοντας την παραμονή του χωρίς προβλήματα. Στο πλαίσιο της διοργάνωσης του Κυπέλλου Ελλάδος η ομάδα δήλωσε αδυναμία συμμετοχής στον πρώτο της αγώνα, με αποτέλεσμα αυτός να ματαιωθεί και να κατοχυρωθεί με σκορ 20-0 επί του ΠΑΟΚ Δυτικής Μακεδονίας.«Προκρίση άνευ αγώνα για ΠΑΟΚ Δ.Μ.» , άρθρο στον ιστότοπο SuperBasket.gr, 15 Σεπτεμβρίου 2011. Η επόμενη χρονιά, 2012-13, υπήρξε ιδιόμορφη οργανωτικά καθώς διεξήχθη σε 3 ομίλους ως μεταβατικό στάδιο σε αναδιάρθρωση των κατηγοριών. Η Κομοτηνή έλαβε μέρος στο Πρωτάθλημα του 2ου Ομίλου Βορρά της Α2 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 6η θέση του βαθμολογικού πίνακα.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013. Η άνοδος του Ιπποκράτη Κω μέσω διαδικασίας μπαράζ στην Α1 Εθνική, είχε σαν αποτέλεσμα την επιστροφή της ομάδας στο Τοπικό Πρωτάθλημα.«Βόρειος Όμιλος: Έπεσε η Κομοτηνή», άρθρο στον ιστότοπο OnSports.gr, 28 Απριλίου 2013. Σε ό,τι αφορά το Κύπελλο, στον πρώτο της αγώνα με την Ολύμπια Λάρισας δήλωσε, όπως και την προηγούμενη χρονιά, αδυναμία συμμετοχής, παραχωρώντας στην αντίπαλη ομάδα πρόκριση άνευ αγώνος.«Αποχώρησε από το Κύπελλο η Κομοτηνή!», άρθρο στον ιστότοπο WePlayBall.gr, 14 Σεπτεμβρίου 2012.

Κατά την αγωνιστική περίοδο 2013-14, ο Γ.Α.Σ. Κομοτηνή αγωνίστηκε στο Πρωτάθλημα Γυναικών της Ε.ΚΑ.Σ.Α.ΜΑ.Θ.«ΕΚΑΣΑΜΑΘ: Οι ημερομηνίες του πρωταθλήματος Γυναικών» , άρθρο στον ιστότοπο Kavala-sports.gr, 2 Οκτωβρίου 2013.

 Τμήμα κολύμβησης 
Έδρα του τμήματος κολύμβησης του Γ.Α.Σ. Κομοτηνή είναι το Πανεπιστημιακό Κλειστό Κολυμβητήριο Κομοτηνής.«Μεγάλη προσπάθεια στο κολυμβητικό τμήμα του ΓΑΣ Κομοτηνής», άρθρο στον ιστότοπο Paratiritis-news.gr, 21 Σεπτεμβρίου 2011.

 Παραπομπές 

 Εξωτερικοί σύνδεσμοι 

 Γ.Α.Σ. Κομοτηνή, επίσημος ιστότοπος.
 Γ.Α.Σ. Κομοτηνή, παλαιότερο επίσημο ιστολόγιο του συλλόγου.
 G.A.S. Komotini, ο σύλλογος στην ιστοσελίδα της FIBA για το 1997. 

Κατηγορία:Αθλητικοί σύλλογοι Ροδόπης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι κολύμβησης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Κατηγορία:Ιδρύσεις αθλητικών συλλόγων το 1976
Κομοτηνη γας ανδρων
Κομοτηνη γας γυναικων